Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 622

4. A MEGVALÓSÍTÁS ESZKÖZEI ÉS INTÉZMÉNY- RENDSZERE 4.1. A Program tervezésének és végrehajtásának felelõsei és közremûködõi Az NKP-II az ország minden lakóját szolgáló program. A környezetpolitika megvalósítása a végrehajtásban érdekelt és abban közremûködõ valamennyi szereplõ összehangolt cselekvését igényli. Az NKP-II megvalósulásához elengedhetetlenül fontos az érdekeltek aktív közremûködése mind a tervezés folyamatában, mind a végrehajtás fázisában. Ez országos, regionális és helyi szinten is konstruktív párbeszédet, a javaslatok érdemi mérlegelését, figyelembevételét és érvényesítését teszi szükségessé. Ehhez meghatározott egyeztetési mechanizmusok kiépítésére és mûködtetésére van szükség. A közigazgatás feladata, hogy a kitûzött középtávú környezetpolitikát végrehajtsa a társadalom környezetvédelmi igényeinek és érdekeinek megfelelõ módon. A jelen dokumentumban lefektetett környezetpolitikát össze kell hangolni a gazdasági és területfejlesztési elképzelésekkel. A szubszidiaritás elvének megfelelõen az önkormányzatok szerepét is erõsíteni kell az NKP-II megvalósításában. Az önkormányzatoknak — környezetvédelmi feladataik ellátásán túlmenõen — a regionális környezetvédelmi programok kidolgozásába és végrehajtásába is be kell kapcsolódniuk. A környezetvédelmi problémák felszámolásához a gazdasági élet szereplõivel partneri viszonyt kell kialakítani. Támogatni szükséges a környezettudatos vállalati magatartás elterjedését, amely a vállalatok piaci pozícióinak javítását (versenyképesség javítása a takarékos erõforráshasználat stb. által) éppúgy szolgálja, mint a környezeti érdekeket. A tudományos élet szereplõinek és az általuk képviselt kutatóhelyeknek, oktatási intézményeknek az NKP-II megvalósítása során a stratégiai feladatokban és a környezetvédelmi kutatásokban is kiemelt szerepet kell juttatni. Ezen intézményeknek a tisztább termelés, a fenntartható fogyasztási szokások elterjesztése, és a tágabban vett szemléletformálás területén is szerepet kell vállalniuk. A környezetvédelmi kérdésekben érintett nem-kormányzati szervezetek, szakmai szövetségek és érdekképviseleti szervezetek aktív bevonása kiemelt fontosságú a környezeti információkhoz jutás elõsegítésében, a PR tevékenységben, a társadalmi kapcsolatok erõsítésében, valamint a szaktanácsadásban. A fenti szervezetek kiváló fórumai a partnerközvetítésnek, elõsegíthetik a tisztább technológiák elterjedését és a környezeti innovációt. Ezen szervezeteket és szakértõiket a kormányzati környezeti tervezésbe, a jogszabályok elõkészítési és érvényesítési folyamatába is be kell vonni. A környezetvédelem jogokat és kötelezettségeket egyaránt ró a társadalomra. Minden állampolgárnak joga van az egészséges környezethez. Az állampolgárok fogyasztóként ugyanakkor hozzájárulnak a környezeti problémák kialakulásához. A közösségi részvétel növekvõ jelentõségét a környezetvédelmi feladatokban és a döntések meghozatalában a lokálpatriotizmus erõsödése is igazolja. A közösségi részvétel helyi, regionális és országos szintû környezeti-igazgatási civil fórumait ezért meg kell teremteni az NKP-II végrehajtása keretében. 4.2. A megvalósítás lehetséges eszközei A megelõzés elvét alapul véve a környezet- és természetvédelem leghatékonyabb eszköze a termelési és fogyasztási, szolgáltatási célú környezethasználati rendszerek környezethez alkalmazkodó, környezetbarát átalakítása. A kitûzött környezeti célok általában többféle — alkalmazhatóságában és költséghatékonyságában eltérõ — beavatkozással, intézkedéssel érhetõk el. Ezek közül a környezeti, társadalmi-szociális és a gazdasági értelemben bizonyíthatóan leghatékonyabb eszközöket kell kiválasztani. Egy-egy cél eléréséhez olyan eszköztárat kell kialakítani, amely a szemléletformálásra, a környezettudatosság növelésére, a tervezésre, a jogi szabályozás harmonizálására és hatékony végrehajtására, az önkéntes környezetvédelmi közremûködés jogi, gazdasági és egyéb módon történõ ösztönzésére, valamint a megvalósítás nyomon követésére és ellenõrzésére is kiterjed. További fontos szempont, hogy az összetett eszközrendszer elemei jól átláthatók, egyszerûen alkalmazhatók és összehangoltak legyenek. A környezeti célok elérését szolgáló fõbb eszközcsoportok a következõk. Környezeti szempontok integrációja a döntéshozásba és a szakmapolitikákba A környezeti problémák megelõzéséhez, a megosztott felelõsség és a szubszidiaritás elvének érvényesítéséhez elengedhetetlen feltétel a környezeti szempontok horizontális és vertikális integrációja. Az integráció javításával összefüggõ fõbb feladatok a következõk: — A környezeti integrációra vonatkozó elõírások jogszabályi megfogalmazása és végrehajtása. — A Stratégiai Környezeti Vizsgálat (SKV) bevezetése és alkalmazása a stratégiai döntések (tervek és programok) esetében. — A központi költségvetés környezeti szempontú felülvizsgálata, a környezeti szempontok jobb érvényesítése. — A Nemzeti Fenntartható Fejlõdés Stratégia megalkotása. — A fenntarthatóság szempontjainak érvényesítése a területfelhasználásban, valamint a természeti erõforrások hasznosításában a terület- és településfejlesztési és -rendezési tervek, valamint az ágazati és egyéb tervek készítése során [pl. az ökológiai tájgazdálkodás elveire épülõ térségi mintaprogramok megvalósítása, fenntartható fejlõdési (táj)központok létesítése]. Közvetlen környezetvédelmi fejlesztések A közvetlen környezetvédelmi fejlesztések és beruházások célja a környezeti terhelések, kibocsátások megelõzése, csökkentése. Magukban foglalják az új, valamint a bõ- 2003/142. szám vítõ, rekonstrukciós beruházásokat és a mûszaki beavatkozásokat (pl. kármentesítések, környezetvédelmi infrastrukturális fejlesztések). A kiemelt jelentõségû és állami felelõsségû területeken (pl. környezetbiztonság, környezetegészségügy, környezeti tudatosság növelése, természetvédelem egyes területei) a közvetlen környezetvédelmi fejlesztések megvalósításában az állami tehervállalás meghatározó szerepet kell, hogy kapjon. Közvetett környezetvédelmi célú fejlesztések Idetartoznak azok az alapvetõen gazdasági és infrastruktúra fejlesztési beruházások (termelési technológiák korszerûsítése, termelési költségek csökkentése, tömegközlekedés, energiahatékonyság fejlesztése stb.), amelyek megvalósítása egyben hozzájárul az erõforrások igénybevételének, a környezet terhelésének, a képzõdõ hulladék mennyiségének, veszélyességének és a káros hatásoknak a csökkentéséhez. Ezek a beavatkozások elõsegítik a gazdasági partnerek hatékonyságának és piaci/társadalmi megítélésének javítását. Ezt a folyamatot a környezeti szempontok horizontális integrációjával, a partnerekkel folytatott konstruktív együttmûködés javításával is erõsíteni kell. Jogi és hatósági eszközök A környezetvédelmi jogalkotás az elmúlt néhány évben elsõsorban az alapvetõ szabályokat rögzítõ, fõleg törvényi szintû szabályozás korszerûsítésére, az EU követelményekkel megegyezõ vagy azokhoz közelítõ elõírások magyar jogrendbe illesztésére koncentrált. Ez a folyamat az NKP-II tervezési és végrehajtási szakaszában folytatódik. Fõbb feladatai: — Az EU megújuló szabályozásának nyomon követése és elemzése, a hazai környezeti érdekek idõben történõ beépítése. — Az EU jogharmonizáció folyamatos biztosítása, a szükséges jogszabályok megalkotása. — A programok céljainak eléréséhez szükséges egyéb jogszabályok megalkotása. — A hatályos joganyag horizontális felülvizsgálata, az EU jogharmonizáció és a nemzetközi szerzõdések végrehajtása során létrejött új joganyag és a meglévõ joganyag szerves illeszkedésének biztosítása. — A nemzetközi egyezményeknek való megfelelés a joganyagban. — Szerepvállalás a nemzetközi környezetvédelmi jog továbbfejlesztésében. Fentiek mellett kiemelt feladat a hazai jogérvényesítés és a hatósági tevékenységek erõsítése. Így többek között: — Kapcsolódás az EU IMPEL-hez a jogszabályok végrehajtásának „legjobb gyakorlata” megvalósítása érdekében. — Jogszabály-monitoring, a végrehajtás helyzetének eredményjelzése. — A megfelelõ szankciórendszerek (beleértve a bírságrendszereket is) kialakítása. — A „megnevezni, megdicsérni, elmarasztalni” minõsítés bevezetése. — A hatóság munkahelyi és regionális feltételeinek javítása, a joggyakorlat egységességének biztosítása, a hatósági munkában résztvevõk rendszeres továbbképzése, a kapacitások bõvítése. Közgazdasági eszközök Az NKP-II céljainak elérése érdekében ki kell alakítani a környezet- és természetvédelmet támogató, a környezetterhelés számottevõ csökkentését elõsegítõ gazdasági szabályozás (árszabályozás, adótörvények, támogatási rendszerek, egyéb eszközök) komplex rendszerét. A gazdasági szabályozásból ki kell iktatni az erõforrások értékét csökkentõ, a természeti és az épített környezetet romboló, a felhasználókat hibásan orientáló elemeket és mértékeket. A közgazdasági eszközök alapvetõ funkciója, hogy a használóval érzékeltessék a környezet igénybevételébõl, terhelésébõl eredõ társadalmi költségeket, és érvényesüljön a „szennyezõ fizet” elv. A közfeladatokra összegyûjtött forrásokból (adókból) ugyanakkor csak olyan tevékenységeket célszerû támogatni, amelyeknek kedvezõek a környezeti és a társadalmi hatásai. Ennek egyik fontos lépéseként többek között el kell készíteni a környezetszennyezõ tevékenységek állami támogatásának mértékét tartalmazó felmérést, amelyet a szennyezés csökkentésének érdekében társadalmi vitára kell bocsátani. A gazdálkodás termelési teljesítményének szabályozását a piacra kell bízni (azok nem közpénzekbõl fedezendõ teljesítmények), ám a gazdálkodási rendszerek kedvezõ ökoszociális teljesítményeit a társadalomnak közpénzekbõl is elõnyös támogatnia. A közgazdasági eszközök alkalmazása a hagyományos jogi eszközökkel együtt lehet eredményes. Egyes eszközök (pl. termékdíjak, környezetterhelési díjak, igénybevételi járulékok, adókedvezmények, támogatások) a gazdálkodók bizonyos körére normatív rendelkezések bevezetését igénylik, amelyhez kötelezõ jogi szabályozási háttér szükséges. Mások (pl. betétdíj, környezeti felelõsségbiztosítás) bevezetését a gazdálkodó szervezetek vagy ezek csoportjai normatív állami vagy önkormányzati szabályozás nélkül is elhatározhatják. A legnagyobb problémát okozó termékkörök hulladékgazdálkodási problémáira alkalmazandó fontos módszer a gyártói felelõsségen alapuló önfinanszírozó rendszer elterjesztése. A közvetett gazdasági szabályozóeszközök közé tartoznak az önkéntes megállapodások. Ezek egyik lehetséges — a környezethasználó és a hatóság partneri kapcsolatát feltételezõ — formája az, hogy a gazdálkodó cég kötelezettséget vállal bizonyos környezetvédelmi követelmények teljesítésére, az általa meghatározott ütemezés szerint, s ezt a vállalását a hatóság jóváhagyja. Az önkéntes megállapodások elterjesztésének feltétele a vonatkozó jogi szabályozás kidolgozása és az intézményi feltételek javítása. A környezetet terhelõ különbözõ tevékenységek ún. külsõ költségeinek becslése, számbavétele a szabályozó eszközök módosításának és új eszközök bevezetésének, a támogatási rendszerek kialakításának egyik meghatározó alapja. Az NKP-II végrehajtásának idõszakában egyre inkább alapozni kell a külsõ költségek belsõvé tételére, a „szennyezõ fizet” elv minél hatékonyabb érvényesítésére. A közszolgáltatási díjak megállapításakor (pl. víz- és csa- 2003/142. szám tornadíjak, hulladékkezelési díjak) fokozatosan a teljes költségmegtérülés elvét kell alkalmazni. A közgazdasági eszközökön belül fontos szerepet töltenek be az állami támogatási rendszerek. A környezetvédelem támogatási rendszerének korszerûsítése során általános feladat: — Az adott programhoz, adott célhoz tartozó támogatási rendszerek összehangolása, egységes elvek, kiszámítható szabályok szerinti mûködtetése. — A fejlesztések és beavatkozások magas színvonalú elõkészítése. — A hatékony és gazdaságos fejlesztések támogatási garanciáinak megteremtése és érvényesítése. — Az NKP-II-ben szereplõ új, illetve eddig nem támogatott célok elérésére szolgáló programok, intézkedések támogatási rendszerének kialakítása. — A KAC támogatási politikájának reformja. — A visszatérítendõ, kedvezményes kamatozású támogatások arányának növelése. — A kedvezményes hitelek szerepének növelése, a bankok bevonása a finanszírozásba. A nem környezeti célú állami támogatások rendszerének felülvizsgálata mind környezetvédelmi, mind gazdasági és társadalmi szempontból szükséges. Azonosítani és számszerûsíteni kell a támogatásokat, majd meg kell vizsgálni azok hatásait a gazdaságra, a környezetre és a társadalomra. El kell érni, hogy az egyes támogatási rendszerek céljaikat környezetkímélõ módon valósítsák meg. Innováció és kutatás-fejlesztés A környezetpolitika megvalósításának kiemelten fontos eszköze a tudásbázis fejlesztése, a korszerû technológiák fejlesztése és elterjesztése. A környezeti K+F tevékenységek jövõbeni bõvítésére és koordinációjának elõsegítésére stratégia készül, megvalósításának fõbb keretei az alábbiak: Nemzeti Kutatási és Fejlesztési Programok pályázati rendszere: — környezetvédelmi alprogram: az OM szervezésében, kutatási és mûszaki fejlesztési feladatokra, a tudományos és a vállalkozói szférát összefogó konzorciumok mûködésén alapuló nagy, átfogó projektekre, — ökológiai alprogram: az OM szervezésében, alap- és alkalmazott kutatási feladatokra, konzorciumok mûködésén alapuló nagy, átfogó projektekre. Országos Környezettudományi és Természetvédelmi Kutatási Pályázati Rendszer: a KvVM szervezésében, alkalmazott kutatási feladatokra. Környezetvédelmi Mûszaki Fejlesztési Pályázat: az OM—KvVM közös szervezésében, közepes nagyságrendû, rövid távon hasznosuló innovációk támogatására. Tárcaközi K+F Programok indítása: az ágazatközi, komplex feladatok megoldását célzó, az érintett szervezetek által közösen meghirdetett és finanszírozott pályázatok, illetve átfogó projektek. A tárcák kutatási programjai: a TAP-okban szereplõ tárcafeladatok megoldására (KvVM, BM, ESZCSM, FVM, GKM). Alapkutatási programok: MTA, OTKA Az egy fõre jutó hazai környezet- és természetvédelmi K+F ráfordítás jelenleg mintegy 1000 Ft/fõ évente. A Kormány Tudomány és Technológiapolitikai Cselekvési Programja alapján a K+F források középtávon meghaladják a GDP 1,5%-át. Ezzel arányosan középtávon a környezetvédelmi K+F források megduplázódásával számolhatunk, évente mintegy 18,0 milliárd forinttal. Ennek alapján az állami szférában a finanszírozás bázisait jelentõ pályázati rendszerek környezetvédelmi forrásainak arányos bõvítése a feladat. Az önkormányzatok és intézményeik környezetvédelmi teljesítményének javítása Az önkormányzatoknak megkülönböztetett szerepe van az országos, regionális és helyi környezet- és természetvédelmi, valamint vízügyi feladatok megvalósításában. Az önkormányzatok törvényben szabályozott feladatain túlmenõen a következõ fõbb témaköröket kell elõtérbe helyezni: — Az önkormányzatok környezetvédelmi információgazdálkodásának segítése a környezetvédelem regionális intézményrendszerén keresztül. — Önkormányzatok társadalmi kapcsolatainak fejlesztésére irányuló programok támogatása. — Önkormányzatok és intézményeik környezeti auditjainak és intézkedéseinek támogatása. — Helyi fenntartható fejlõdési programok kidolgozásának támogatása. — A környezetvédelmi finanszírozás feltételeinek átfogó vizsgálata és a források biztosítása. Termékek, szolgáltatások és vállalatok környezeti minõsítése A környezeti teljesítményre vonatkozó információk hiánya nem csak a környezettudatos fogyasztók számára jelent problémát, de a gazdasági szabályozók bevezetésének környezeti megalapozottságát is gyengíti. Ezt az információhiányt hivatott pótolni a környezeti szempontú termékminõsítés, a felhasználók, vásárlók tájékoztatását szolgáló eszközök (pl. környezetbarát termék védjegy, ökocímke) alkalmazása, a termék környezeti paramétereit (energiafelhasználás, zajkibocsátás, újrahasznosítható, -használható anyaghányad stb.) is feltüntetõ vásárlói ismertetõ. Egyre nagyobb hangsúlyt kap a termékek életciklus elemzése és ennek közzététele. A környezettudatos irányítási rendszert önkéntesen bevezetõ vállalatok nem csak azt vállalják, hogy programokat készítenek, intézkedéseket hoznak saját környezeti teljesítményük javítására, de azt is, hogy mindezekrõl a nyilvánosságot jelentések formájában tájékoztatják. Környezeti információk Az NKP-II tervezése és megvalósítása döntéselõkészítõ tevékenységek és döntések sorozata. Dönteni csak megfelelõ információk birtokában lehet. A környezetiadat-gazdálkodás magában foglalja a hazai statisztikai, közigazgatási és egyéb adatrendszereket, továbbá alapját képezi a nemzetközi adatszolgáltatási és jelentéstételi kötelezettségek színvonalas teljesítésének. A környezetiadat-gazdálkodás biztosítja az ágazati, regionális és települési szintû tervezéshez és hatósági munkához szükséges információs 2003/142. szám hátteret is. Az ágazati politikák környezeti szempontú értékelése folyamatában nagy jelentõségû, hogy megkezdõdött a környezeti és gazdasági adatok integrálása. Az NKP-II idõszakában kiemelt figyelmet kell majd fordítani a környezeti terhelések alakulásának vizsgálatán túl a környezetállapot-változás komplex mutatóinak a kifejlesztésére és nyomon követésére. Az egyes környezeti terhelések csökkenése ugyanis még nem vezet a környezet egésze állapotának azonos mértékû javulásához. A biológiai sokféleség csökkenése, a természetes élõhelyek és vizek nem megfelelõ ökológiai állapota azt mutatják, hogy további átfogó és célzott intézkedésekre van szükség ahhoz, hogy a környezet egészének állapota és minõsége is megfelelõ módon alakuljon. A környezeti és a kapcsolódó gazdasági és társadalmi folyamatok mennyiségi és minõségi elemzésére alkalmas mutatórendszer igény szerinti megújítása és kialakítása — a program megvalósulásának nyomon követése mellett — a döntéshozók és az érdeklõdõk tájékoztatását szolgálja. A tájékozódást segíti az országos (környezeti információs központ) és a regionális környezeti adattárházak (területi szervek központjai) kialakítása a rendelkezésre álló informatikai lehetõségek kiaknázásával. Az NKP-II során megvalósítandó fõbb feladatok: — Egységes környezeti információrendszer országos hálózatának létrehozása (ideértve a kapcsolódó metaadatbázisokat). — A környezeti monitoring-rendszer elégséges szintjének biztosítása, az immissziós mérõhálózat fejlesztése. — Integrált környezetértékelési rendszer kidolgozása. — Nemzeti Biodiverzitás-monitorozó Rendszer mûködtetése. — A Víz Keretirányelv végrehajtását támogató térinformatikai rendszer kialakítása. — Ágazatközi együttmûködés kialakítása országos környezeti térinformatikai rendszer létrehozására. — Az egyes ágazatok környezetterhelésének, és ezek tendenciáinak meghatározása. A statisztikai adatszolgáltatás szerkezetének fejlesztése, a fenntarthatóság mutatóinak nyomon követése. Társadalmi részvétel és a környezeti információkhoz jutás A környezeti döntések elõkészítésében és a döntések végrehajtásában való társadalmi részvételt az EU elvárásai, az aarhusi egyezmény kötelezettségei, a hazai jogszabályok támogatják, de a társadalmi partnerek egyre növekvõ mértékben igénylik is. Az átfogó, aktuális adatokkal feltöltött, mûködõképes információs rendszer egyaránt hátteréül szolgál a döntéselõkészítési, tervezési, szabályozási tevékenység eredményes elvégzéséhez, szükséges a nemzetközi adatszolgáltatási kötelezettségek ellátásához és az állampolgárok, társadalmi szervezetek, csoportok, a tudományos és üzleti élet képviselõi rendszeres és eseti tájékoztatásához. A társadalmi részvétel ösztönzését szolgáló intézkedések: — A környezeti információkhoz jutás javítása. — A civil szervezetek és a lakosság bevonása az õket érintõ döntések elõkészítésébe. — Praktikus eszköztárak összeállítása (a háztartások környezeti teljesítményének viszonyításához és ajánlások javító intézkedésekre). — Civil szervezetek bevonása környezet- és természetvédelmi feladatok végrehajtásába, közremûködésük pénzügyi támogatása. — A részvételre képesítés eszközrendszerének kialakítása (tájékoztatás, képzés). Környezeti nevelés, oktatás és szemléletformálás Ezen a területen az oktatási intézmények mellett a kulturális (pl. a mûemléki, mûvészeti, közmûvelõdési és közgyûjteményi) intézmények és szervezetek, a családok és társadalmi csoportok szerepe fontos. Valamennyi korosztályra jelentõs hatással van a tömegkommunikáció és a reklámtevékenység. Támogatni kell a környezettudatos életvitelt, a fenntartható fejlõdés eszméjét, a társadalomgazdaság-környezet összefüggésrendszerét és gyakorlatát bemutató közlemények, reklámok, mûsorok elõállítását és terjesztését. A szemléletformálás alapfeltétele, hogy az állampolgárok, döntéshozók és a gazdasági szféra szereplõi tájékozottak legyenek a környezet állapotáról és a környezetvédelem szükségességérõl, ezen túlmenõen ismerjék az általuk is használt termékek környezeti, kémiai és biológiai kockázatait, hulladékkezelési következményeit, illetve az e kockázatok és következmények mérséklésének és kezelésének lehetõségeit. 4.3. A megvalósítás és ellenõrzés intézményrendszere A végrehajtás szervezése A korszerû környezetpolitika elõrelátó, célorientált és integrált megközelítést, a különbözõ területi szintek és az ágazatok között egyeztetett tervezést, programkészítést és megvalósítást igényel. E szerteágazó feladat megoldásához nélkülözhetetlen a tervezés és végrehajtás intézményi hátterének kialakítása a megfelelõ intézmények és monitoring rendszerek felállításával, illetve létrehozásával. A környezetpolitika megvalósíthatósága és a környezeti értékek megõrzése függ más fejlesztési törekvésekben meghatározott elképzelésektõl is, ezért a környezetpolitika meghatározott céljait össze kell hangolni és be kell építeni e tervezési dokumentumokba és azok megvalósítási mechanizmusába. A végrehajtás intézményrendszere A programozás, azaz a végrehajtás szervezésének alapvetõ feladata a középtávú elképzelések gyakorlati megvalósításának menedzselése, a középtávú elképzelések (célok és programok) éves feladatainak meghatározása, azaz az ütemezés. Meg kell határozni az adott évre vonatkozó konkrét beavatkozásokat, az azok finanszírozásáért felelõs intézményt, valamint a finanszírozás forrását. A természetvédelmi, környezetvédelmi és környezetorientált feladatok többségének megvalósítása olyan feladat, amikor a célállapotok elérése több ágazat és érintett együttmûködése révén valósítható meg. A közös középtávú környezetvédelmi célokat szolgáló feladatokat a kilenc tematikus akcióprogram rögzíti. 2003/142. szám Az NKP-II kilenc tematikus akcióprogramjának összehangolására magas szintû Tárcaközi Bizottságot kell felállítani, amelynek tagjai a szakminisztériumok vezetõ tisztségviselõi, valamint a regionális fejlesztési tanácsok delegáltjai. A Tárcaközi Bizottságnak kell döntenie évrõl évre a szakmai és a pénzügyi prioritásokról, valamint az eszközrendszer (jogi, közgazdasági, intézményi) összehangolt fejlesztésével kapcsolatos feladatokról. Az akcióprogramok kidolgozására létre kell hozni a benne foglalt feladatok megvalósításáért felelõs és megvalósításában érdekelt szervezetek képviselõibõl egy-egy albizottságot, amelyek elvégzik az éves programozást és a felelõsök és források megjelölésével javaslatot tesznek az adott év megvalósítandó feladataira. A Program eredményes végrehajtása nem nélkülözheti az érdekeltek minél szélesebb körû bevonását sem. Az elõbbiek miatt az albizottságok tagjai a tematikus akcióprogramok végrehajtásában érintett tárcák képviselõi, a tudományos élet szereplõi, önkormányzati delegáltak, gazdálkodói szövetségek tagjai, továbbá a civil szervezetek képviselõi lehetnének. Az éves végrehajtási tervek megvalósításába, illetve annak koordinálásába a minisztériumok dekoncentrált szerveit, valamint a regionális fejlesztési tanácsokat célszerû bevonni. Az albizottságok ajánlásai alapján a Tárcaközi Bizottság javaslatot készít elõ a finanszírozás leghatékonyabb megosztására, és gondoskodik az NKP-II feladatainak a költségvetésben és az NKP-II éves elõrehaladási és végrehajtási tervében történõ szerepeltetésérõl. A Tárcaközi Bizottság évente tájékoztatást ad az Országos Környezetvédelmi Tanács részére az NKP-II elõrehaladásáról, végrehajtási tervérõl. A fenti szervezeti forma, illetve mûködés elõnye, hogy anélkül segíti elõ a több szerv, intézmény együttmûködését igénylõ feladatok horizontális tervezését és finanszírozását, hogy lényeges intézményi fejlesztéseket kellene alkalmazni. Összhangot teremt az egyes intézmények által megvalósítandó feladatok között, megjelölve a finanszírozási terheket is. A világosan kitûzött, számszerûsített célok és feladatok a törvényi elõírásoknak (1995. évi LIII. tv.) megfelelõ módon az éves központi költségvetésben egyértelmûen megjeleníthetõk. A tematikus akcióprogramok kidolgozásának és végrehajtásának felelõsei és közremûködõi TAP Felelõsök közremûködõk 1. Környezettuda - tosság növelése

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes